open-index/open-wikipedia-markdown huggingface dataset:
Vakuumski računari

mini|desno|250px|Računar UNIVAC mini|desno|250px|Računar ENIAC

**Prvi računari** su koristili vakuumske cijevi. Bili su ogromni, skupi, nepraktični i bili su veliki potrošači električne energije, stvarali veliku količinu toplote, te su zauzimali skoro čitavu sobu. Kao ulazno-izlazne uređaje koristili su bušene kartice ili trake, a memorija je realizovana na rotirajućim magnetnim bubnjevima. Programirani su u mašinskom jeziku pomoću spojnih kablova i višepoložajnih prekidača i mogli su rješavati samo jedan problem odjednom. Monitora nije bilo, a rezultati su bili prikazani na papiru pomoću tadašnjih printera.

UNIVAC i ENIAC su samo od nekih tipova tadašnjih računara.

## Spisak tipova računara prve generacije 
*Atanasoff–Berry Computer, 	1942 	Nije Turing mašina u potpunosti
*Colossus computer, 	1943 - 	Specijalna namjena, kriptoanaliza
*ENIAC, 	1946
*IBM SSEC, 	1948
*IBM 604,	1948
*Manchester Small-Scale Experimental Machine, 	1948
*IBM CPC, 	1949
*Manchester Mark 1, 	1949
*CSIRAC, 	1949
*EDSAC, 	1949
*BINAC,	1949
*UNIVAC 1101, 	1950
*SEAC, 	1950
*SWAC,	1950
*Magnetic Drum Digital Differential Analyzer, 	1950
*Harvard Mark III, 	1950
*Pilot ,1950
*EDVAC, 	1951
*Harwell Dekatron Computer, 	1951
*Whirlwind, 	1951
*UNIVAC I, 	1951
*ORDVAC, 	1951
*LEO I, 	1951
*Remington Rand 409, 	1952
*Harvard Mark IV, 	1952
*IAS machine, 	1952
*ILLIAC I, 	1952
*MANIAC I, 	1952
*IBM 701, 	1952
*BESM-1, BESM-2, 	1952
*JOHNNIAC, 	1953
*IBM 702,	1953
*UNIVAC 1103, 	1953
*RAYDAC, 1953
*Strela računar, 	1953
*IBM 650, 	1954
*IBM 704,	1954
*IBM 705,	1954
*BESK,	1954
*IBM NORC, 	1954
*UNIVAC 1102, 	1954
*DYSEAC, 1954
*CALDIC,	1955
*English Electric DEUCE, 	1955
*ICT 1200 series,	1955
*IBM 305 RAMAC,	1956
*Bull Gamma 3,	1956
*Bendix G-15,	1956
*LGP-30, 1956
*UNIVAC 1103A, 	1956
*FUJIC, 	1956
*Ferranti Pegasus, 	1956
*SILLIAC, 	1956
*RCA BIZMAC, 	1956
*Zuse Z22,	1957
*DASK,	1957
*Stantec Zebra, 	1957
*UNIVAC 1104,	1957
*Ferranti Mercury, 	1957
*IBM 610,	1957
*FACIT EDB 2, 	1957
*MANIAC II,	1957
*MISTIC,	1957
*MUSASINO-1, 	1957
*IBM 709,	1958
*UNIVAC II, 	1958
*UNIVAC 1105, 	1958
*AN/FSQ-7,	1958 	najveći ikada napravljeni računar sa vakuumskim cijevima. 52 sunapravljena za Project SAGE.
*Ural serija, 	1959–1964
*Ferranti Perseus, 	1958
*France SEA CAB 303, 	1958
*TIFRAC, 	1960
*CER-10,	1960
*Philips Pascal, 	1960
*Sumlock ANITA kalkulator, 	1961
*UMC-1, 	1962

## Reference 
## Također pogledajte 
* Historija računarstva

## Vanjski linkovi 
Kategorija:Računari
Eva Perón

**María Eva Duarte de Perón**, također Eva Ibarguren, nazvana *Evita* ["Evalein"] (rođena 7. maja 1919. u Los Toldos; umrla 26. jula 1952. u Buenos Aires), poznatija pod nadimkom *Evita*, bila je druga žena argentinskog predsjednika Juana Dominga Perona i prva dama Argentine od 1946. do njene smrti, 1952.

Rođena u predgrađu Buenos Airesa, bila je peto dijete u porodici. U dobi od petnaest godina počela je putovati po Buenos Airesu i suočila se s velikim teškoćama zbog nedostatka obrazovanja i veza. Ipak, kasnije je počela dobijati uloge kao glumica u radio-dramama i sapunicama. Tadašnjeg generala, Juana Perona, upoznala je na dobrotvornoj svečanosti održanoj povodom poginulih u potresu na sjeveru zemlje. Vjenčali su se krajem oktobra 1945. Ubrzo nakon objave braka, svi filmovi i serije u kojima je glumila Evita, bili su cenzurirani i zabranjeni.

Aktivno je učestvovala u sindikatima, osnovala je svoju fondaciju koja je pomogla siromašnima izgradivši na hiljade domova i škola širom Argentine. Osigurala je zdravstvenu zaštitu i za najbijednije slojeve društva te je bila veliki borac za prava žena.

Iako se vežu i brojne kontroverze na račun njenog života, prije nego što je postala prva dama Argentine, ostat će zapamćena kao jedna od najpopularnijih prvih dama (ali i najmoćnijih žena) u historiji, s velikom harizmom koju je imala među radničkom klasom, ženama i siromašnim slojevima.

## Reference 
## Vanjski linkovi 
Kategorija:Rođeni 1919.
Kategorija:Umrli 1952.
Kategorija:Biografije, Junín (Buenos Aires)
Kategorija:Argentinske političarke
Kategorija:Prve dame Argentine
Kategorija:Argentinski glumci
Florence Nightingale

**Florence Nightingale** (12. maj 1820 – 13. oktobar 1910) britanska je bolničarka i humanitarna radnica. Rođena u imućnoj porodici i povezana sa stubovima britanskog društva, u mladosti se počela zanimati za matematiku, statistiku, ali i njegovanje bolesnika. Slavu je stekla kada je organizirala vojne bolnice za vrijeme Krimskog rata i primijenila nove metode njege ranjenika, zahvaljujući kojima je dramatično opala smrtnost u bolnicama. U tom periodu je zajedno s drugim ženama zbrinula oko 10.000 ranjenika. Dobila je nadimak "gospođa sa svjetiljkom" (eng. *The Lady with the Lamp*). Nakon rata je napisala knjigu u kojoj opisuje principe medicinske njege. Smatra se prvom modernom bolničarkom u historiji.

## Reference 
## Vanjski linkovi 
Kategorija:Rođeni 1820.
Kategorija:Umrli 1910.
Kategorija:Biografije, Firenca
Kategorija:Ljekari
Zelena

**Zelena** je boja iz vidljivog dijela spektra elektromagnetnog zračenja. Talasna dužina boje u spektru iznosi približno 495–570nm. Zelena se nalazi između žute i plave, i kad se pomiješaju te boje dobije se zelena. Zbog toga u nekim jezicima, naprimjer na vijetnamskom, ne postoji riječ za zelenu boju. Umjesto tog oni kažu plava ili žuta. Zelena je boja prirodne trave i mnogobrojnog lišća.

Ponekad se zelena boja koristi da nam da do znanja da je nešto dobro. Zelena je također boja islama. Muhammed je rekao: "voda, zelenilo i lijepo lice su svugdje dobre stvari". U mnogim zemljama zeleno svjetlo / semafor pokazuje da se može ići. Zelena boja može pokazivati kad je neko ljubomoran, zato se kaže: "zelen od ljubomore". Također se može koristiti termin "pozelenio od bijesa".

## Vanjski linkovi 
* 

Kategorija:Boje
Kategorija:Optički spektar
Krešimir Ćosić

**Krešimir Ćosić** (26. novembar 1948 – 25. maj 1995) bio je hrvatski i jugoslavenski profesionalni košarkaš.

Rođen je u Zagrebu, a odgojen u Zadru. On je bio prvi strani igrač koji je zaslužio *All-America* počasti, sudeći po United Press Internationalu. Igrao je za Univerzitet Brigham Young od 1971. do 1973. Nakon karijere na koledžu odbio je nekoliko profesionalnih ponuda i vratio se u Jugoslaviju.

Igrao je na četverim Olimpijskim igrama: 1968, 1972, 1976. i 1980, kad je sa svojim timom osvojio zlatnu medalju. Prije toga je s reprezentacijom Jugoslavije osvojio dvije zlatne medalje na Svjetskom prvenstvu 1970. i 1978.

Nakon završetka igračke karijere počeo je raditi kao trener, te je doveo jugoslavenski tim do srebrne medalje na Olimpijskim igrama 1988. u Seoulu.

## Vanjski linkovi 
* Profil u Kući slavnih

Kategorija:Rođeni 1948.
Kategorija:Umrli 1995.
Kategorija:Biografije, Zagreb
Kategorija:Hrvatski košarkaši
Kategorija:Jugoslavenski košarkaši
Kategorija:Jugoslavenski olimpijci u košarci
Kategorija:Kuća slavnih košarke
Kategorija:Hrvatski prevodioci
Kategorija:Košarkaši na Olimpijskim igrama 1968.
Kategorija:Košarkaši na Olimpijskim igrama 1972.
Kategorija:Košarkaši na Olimpijskim igrama 1976.
Kategorija:Košarkaši na Olimpijskim igrama 1980.
Kategorija:Osvajači zlatne medalje na Olimpijskim igrama (Jugoslavija)
Kategorija:Osvajači srebrne medalje na Olimpijskim igrama (Jugoslavija)
Miyazaki Ayumi

**Miyazaki Ayumi** je japanski pjevač, najpoznatiji po svojim pjesmama koje su iskorištene u animeu *Digimon*.

## Pjesme 
### Digimon Singlovi
****Brave Heart***
# "Brave Heart" (June 25, 1999)
# "Shinka de Guts~"
# "Brave Heart (Original Karaoke)"
# "Shinka de Guts" (Original Karaoke)

****Break Up!*** (maj 10, 2000)
# "Break Up!"
# "Zettai All Right ~Digimental Up!~" (Armor Shinkers)
# "Break Up! (Original Karaoke)"
# "Zettai All Right~Digimental Up!~" (Original Karaoke)

****Beat Hit!*** (Februar 11, 2001)
# "Beat Hit!"
# "Forever Friends" (Hassy)
# "Beat Hit!" (Original Karaoke)
# "Forever Friends" (Original Karaoke)

****The Last Element*** (Februar 5, 2003)
# "The Last Element"
# "Miracle Maker" (Spirit of Adventure)
# "The Last Element" (Original Karaoke)
# "Miracle Maker" (Original Karaoke)

## Reference 
## Vanjski linkovi 
Ayumi,Miyazaki
Shilpa Shetty

**Shilpa Shetty** (rođena 8. juna 1975) je indijska glumica. Rođena je u Tamil Nadu u Indiji, kao i njena sestra, Shamita Shetty.

## Filmografija 
## Reference 
Kategorija:Indijske glumice
Kategorija:Biografije, Tamil Nadu
Kategorija:Rođeni 1975.
Kategorija:Živi ljudi
Glamočko polje

mini|desno|200px|Glamočko polje
**Glamočko polje** je kraško polje u Bosni i Hercegovini. Ime je dobilo po gradu Glamoču. Pruža se pravcem od sjeverozapada ka jugoistoku, u dužini od oko 45&nbsp;km. Polje je najšire u svom centralnom dijelu na pravcu Glamoč - Podgreda, gdje razdaljina od jednog do drugog oboda polja iznosi 12&nbsp;km. Najuže je između Vidimlija i Osoja gdje su se planinske strane, koje ga uokviruju, približile na samo 700 m. Ukupna površina je 62,43&nbsp;km2.

Polje leži između planina Staretine, Velike Golije, Cincara i Šatora, na 883 m apsolutne visine. Vode u polju pripadaju slivovima Cetine i Plive.
Sastavljeno je iz Gornjeg i Donjeg polja. U Gornjem polju se nalaze i dva jezera, Opačićko i Kulogvino jezero. Poljem teče rijeka Ribnik. U Donjem polju teku dvije riječice, Jaruga i Vrba. U kišnom periodu polje je poplavljeno.  Sredinom Glamočkog polja se uzdižu dva uzvišenja Homar (982 m) i Apin Brijeg (927 m). U polju je i nekoliko tipičnih kraških fenomena: Izvor-jama Badanj u selu Dragnjić, Veliki ponor Krive jaruge, Bukvensko jezero i ponori sa ostacima mlinova u selima Isakovci i Podkraj.

Većim dijelom koristi se za ispašu stoke i uzgoj krompira.
## Historija 
Zajedno sa Duvanjskim i Livanjskim poljem, u ilirskiom periodu polje pripadalo je plemenu Dalmati, sa jasnom granicom na sjevernim obroncima. Na zadnjim izdancima brda uz rub polja i to najčešće na uzdignutim, prirodno zaštićenim i strategijski pogodnim mjestima nalaze se ostaci 34 gradine Krajem XX vijeka gradine su arheološki istraživane.

Na Glamočkom polju postoje 64 nekropole sa 674 stećka nastale u srednjem vijeku.

## Turizam 
Konfiguracija Glamočkog polja je takva da avioni mogu slijetati na nekoliko mjesta. Uz magistralni put i selo Jakir u mezarju se  nalazi nadgrobni nišan iz 1798. – Bašića bašluk. Visok je 4,7 metara, valjkaste osnovice nepun metar, turban je obima dva metra, a streha mu je 25 centimetara. Nekoliko stotina metara dalje niz magistralni put, na Gradini, pored današnjeg sela Podgradina, nalazi se stećak, koji stoji na kamenoj podlozi i na tri mala kamenčića - piljka. Težak je oko tri tone i ne zna se kako je tu postavljen.

## Literatura 
* *Enciklopedija Jugoslavije* (1958), knjiga 3, s. 468-469

## Reference 
## Vanjski linkovi 
* Glamočko polje  na travelingluck.com

Kategorija:Glamoč
Kategorija:Kraška polja u Bosni i Hercegovini
Enes Halilović

**Enes Halilović** (rođen 5. marta 1977. u Novom Pazaru) je prozni pisac, pjesnik, dramaturg, novinar, pravnik i ekonomista. Dobitnik je više nagrada za svoj književni rad, a osnovao je književni časopis "Sent" i književni web časopis "Eckermann".

Knjige, proza i poezija Enesa Halilovića objavljene su na  mnogobrojnim svjetskim jezicima, a za urednički rad dobio je nagradu "Sergije Lajković".
Komad o novorođenčadima koja govore premijerno su izveli glumci berlinskog teatra Schaubühne 10. marta 2011.
Po Halilovićevom romanu "Ako dugo gledaš u ponor" Zlatko Paković je režirao istoimenu predstavu koja je premijerno izvedena 27. decembra 2020.
Po pjesničkoj knjizi "Zidovi" Mitar Belojica je režirao predstavu koja je premijerno izvedena 5. januara 2022. Istog dana je premijerno izveden i film "Zidovi", također po motivima Halilovićeve pjesničke knjige, a u režiji Adema Tutića.
Za redovnog člana Slovenske akademije nauka i umjetnosti (Varna, Bugarska) izabran 2. januara 2023.

## Bibliografija 
* "Srednje slovo", poezija (1995)
* "Bludni parip", poezija (2000)
* "Potomci odbijenih prosaca", priče (2004)
* "In vivo", drame (2004)
* "Kapilarne pojave", priče (2006)
* "Listovi na vodi", poezija (2007)
* "Kemet", drama (2010)
* "Pesme iz bolesti i zdravlja" (2011)
* "Ep o vodi", roman (2012)
* "Ako dugo gledaš u ponor" (2016)
* "Čudna knjiga", priče (2018)
* "Bangladeš", poezija (2019)
* "Ljudi bez grobova", roman (2020)
* "Sekvoja", poezija (2022)
* "Zemlja", drama (2022)

## Nagrade
* "Zlatna značka za doprinos kulturi KPZ Srbije",
* "Branko Miljković",
* "Đura Jakšić",
* "Meša Selimović",
* "Ahmed Vali",
* "Stevan Sremac",
* "Zlatno slovo",
* "Grigorije Božović",
* "Vitalova nagrada",
* "Zaplanjski Orfej",
* "Kočićevo pero",
* "Velika nagrada Ivo Andrić".

## Reference 
## Vanjski linkovi
* https://nova.rs/kultura/enes-halilovic-sudbina-me-gonila-da-ispricam-ovu-pricu/
* https://www.kazaljka.net/kultura/16/09/2021/enes-halilovic-ziveti-i-pisati/
* https://redportal.rs/cooltura/29057/istina-je-vatra-koja-tinja-na-dnu-coveka-ako-dugo-gledas-u-ponor-%F0%9F%93%98%F0%9F%93%9D 
* https://www.politika.rs/sr/clanak/319450/Nagrada-Mesa-Selimovic-Enesu-Halilovicu
* https://bizlife.rs/35294-enesu-halilovicu-nagrada-branko-miljkovic/

Kategorija:Rođeni 1977.
Kategorija:Biografije, Novi Pazar
Kategorija:Srbijanski pisci
Kategorija:Srbijanski novinari
Kategorija:Dobitnici Nagrade "Branko Miljković"
Kategorija:Živi ljudi
Cetina

mini|desno|Izvor rijeke Cetine
**Cetina** je rijeka koja pripada jadranskom slivu i najvećim dijelom protječe kroz Splitsko-dalmatinsku županiju u Hrvatskoj. Izvire ispod Dinare, a u Jadransko more ulijeva se u Omišu. Na samoj rijeci postoji nekoliko hidrocentrala, od kojih je najpoznatija Peruća.

Cetina (izgovara se [ˈʦětina]) je rijeka u južnoj Hrvatskoj. Duga je 101&nbsp;km, a njen sliv pokriva površinu od 1.463&nbsp;km².[1] Od svog izvora, Cetina se spušta s nadmorske visine od 385 metara do Jadranskog mora. To je rijeka najbogatija vodom u Dalmaciji.

## Također pogledajte 
* Spisak rijeka u Hrvatskoj

## Reference 
## Vanjski linkovi 
* 

Kategorija:Jadranski sliv
Kategorija:Rijeke u Hrvatskoj
Kategorija:Arheološki lokaliteti u Hrvatskoj
Oliver Kahn

**Oliver Rolf Kahn** bivši je njemački nogometaš i jedan od najboljih golmana. Igrao je za njemačku nacionalnu reprezentaciju (od 1995) i za FC Bayern München (od 1994). Neki od njegovih nadimaka su *King Kahn* ili *Kahn, Titan*.

Kahn je počeo svoju karijeru u ekipi Karlsruher SC, da bi 1994. došao u Bayern München za sumu od 4,8 miliona DEM, (današnjih 2,5 miliona eura), koja u to vrijeme nije bila mala. Iako je zadobio povredu ligamenta već u sljedećoj sezoni, razvio se u jednog od najboljih golmana na svijetu.

2002. osvojio je Adidasovu *Zlatnu loptu* za najboljeg igrača i nagradu "Lav Jašin" za najboljeg golmana Svjetskog prvenstva 2002. Branio je za svoju državu i na evropskim prvenstvima 2000. i 2004.

On i njegova žena Simone razveli su se 2004. nakon Oliverove ljubavne afere sa bivšom konobaricom Verenom Kerth; otad su Kerth i on u vezi.

## Profil 
Kahn je igrač koji je žudio za perfekcijom i fanatično trenirao, kao, npr, Michael Jordan. On se uvijek borio za sve i tražio je od sebe i svojih saigrača 100% napora. Na terenu je bio harizmatična osoba, koja je uvijek dominantna; često je upravljao svojom odbranom i zastrašivao protivničke napadače. Imao je vrlo dobre reflekse, nije izbjegavao sukobe s protivničkim igračima i bio je vrlo dobar na golu.

## Vanjski linkovi 
*  
* 
* 
* Oliver Kahn na weltfussball.de 
* 
* Oliver Kahn na britannica.com
* Oliver Kahn na calcio.com
* 

Kategorija:Rođeni 1969.
Kategorija:Njemački nogometaši
Kategorija:Biografije, Karlsruhe
Kategorija:Nogometaši Karlsruhera
Kategorija:Nogometaši Bayern Münchena
Kategorija:Igrači na Svjetskom prvenstvu u nogometu 1994.
Kategorija:Igrači na Evropskom prvenstvu u nogometu 1996.
Kategorija:Igrači na Svjetskom prvenstvu u nogometu 1998.
Kategorija:Igrači na Evropskom prvenstvu u nogometu 2000.
Kategorija:Igrači na Svjetskom prvenstvu u nogometu 2002.
Kategorija:Igrači na Evropskom prvenstvu u nogometu 2004.
Kategorija:Igrači na FIFA Kupu konfederacija 2005.
Kategorija:Igrači na Svjetskom prvenstvu u nogometu 2006.
Kategorija:Nogometni golmani
Kategorija:Živi ljudi
Hladnjak

. ]]
**Hladnjak** je uređaj koji upija i odaje toplotu koju stvara električna komponenta, kao što je integralno kolo, sa ciljem sprečavanja pregrijavanja.

Kako bi električna komponenta bila ohlađena bez dostizanja njene maksimalne radne temperature, materijali za hladnjak moraju imati dovoljno visok kapacitet provodljivosti toplote za njeno provođenje u okruženje. Najćešći materijal su aluminijske legure koje mogu dostići toplotnu provodljivost od 229&nbsp;W/(m·K)  i toplinski kapacitet od 922 J/(kg·K), dok bakar ima skoro duplo bolje karakteristike provodljivosti, 400&nbsp;W/(m·K).

## Reference 
## Vanjski linkovi 
Kategorija:Procesori
Lisp (programski jezik)

**Lisp** je porodica računarskih programskih jezika sa dugom historijom i istaknutom sintaksom zasnovanoj na zagradama. Izvorno specificiran 1958, Lisp je drugi najstariji viši programski jezik koji se i danas naširoko koristi; samo je Fortran stariji. Poput Fortrana, Lisp se jako mnogo promijenio od svojih ranih dana, a tokom historije postojalo je mnogo dijalekata. Danas su najpoznatiji dijalekti Lispa opće namjene Common Lisp i Scheme.

Lisp je izvorno stvoren kao praktična matematička notacija za računarske programe, zasnovan na Churchovom lambda računu. Brzo je stekao status favoriziranog programskog jezika za istraživanja u području umjetne inteligencije. Kao jedan od najstarijih programskih jezika, Lisp je uveo mnoge ideje u računarstvo, uključujući stablaste podatkovne strukture, automatsko upravljanje memorijom, dinamičko tipiziranje, objektno-orijentirano programiranje i samoprevođenje.

Naziv *Lisp* vodi porijeklo od engleskog pojma *List Processing*. Vezane liste su jedna od Lispovih glavnih struktura podataka, a i sam izvorni kod Lispa je sačinjen od listi. Kao posljedica toga, Lisp programi mogu manipulirati izvornim kodom kao strukturom podataka, što dovodi do sistema makroa koji programerima dopušta stvaranje nove sintakse pa čak i "male jezike" ugrađene u Lisp.

Izmjenjivost koda i podataka također daje Lispu njegovu lahko prepoznatljivu sintaksu. Sav programski kod napisan je preko S-izraza ili zagrađenih listi. Poziv funkcije ili sintaksna forma je napisana kao lista sa imenom funkcije ili operatora na početku, nakon kojih slijede argumenti: naprimjer funkcija *f* koja prima tri argumenta može biti pozvana koristeći (f x y z).

Kategorija:Programski jezici
Kategorija:Američki izumi
Zadruga

**Zadruga** je seoska zajednica u Južnih Slavena. Zadruga se sastoji od veće porodice ili klana organizovanih po patrijarhalnom principu, a koji su živjeli na jednoj naseodbini, gdje su zajednički održavali zemlju, stoku i novac. Najstariji radno sposobni član zajednice je obično bio vođa, zadužen za davanje zadataka ostalim članovima zadruge. S obzirom su zadruge bile organizovane po patrijarhalnom sistemu, žena koja bi se udala obično je napuštala zadrugu svojih roditelja i priključivala se zadrugi svog muža. Zadruge su krajem 19. vijeka počele da gube značaj kako su postajale sve veće i teško kontrolisane, te su se prirodno razbijale u više različitih zadruga ili su se pretvarale u sela. Mnoga moderna sela današnjeg Balkana potiču iz sistema zadruga.

## Reference 
## Vanjski linkovi 
* https://journals.openedition.org/res/3653?lang=en
* https://www.researchgate.net/publication/272903451_Zadruga_as_a_basis_of_certain_institutes_of_public_law_according_to_Valtazar_Bogisic
* https://ipark.bg/en-US/Age/Item/549?module=Slavs

Kategorija:Sociologija
Al Hillah

**Al Hillah** je grad u centralnom Iraku na rijeci Eufrat, 100&nbsp;km južno od Bagdada. Procjenjuje se da grad 1998.  imao oko 364.700 stanovnika. Glavni grad je provincije Babil a nalazi se blizu drevnih gradova Babilon, Borsipa i Kiš. Područje u kojem se nalazi je pretežno agrarno orijentisano, a zemljište je velikom dijelom navodnjavano.

Grad je osnovan 1101. Postao je glavnim administrativnim centrom tokom vladavine Turaka i Velike Britanije. Ovdje su bile teške borbe 1920. tokom pobune protiv Engleza, kada je 300 vojnika Mančesterske regimente masakrirano u samom gradu.

Hillah je također bilo mjesto velike borbe prilikom invazije na Irak 1. aprila 2003. Irački gubici su nepoznati, ali se smatraju velikim. Po nekim izvorima više stotina iračkih vojnika je poginulo u borbi sa snagama američke vojske. Dok traje okupacija Iraka, grad spada pod poljsku vojnu zonu.

U gradu su se desili mnogi bombaški napadi otkako je rat počeo. Najkrvaviji napad iračkih pobunjenika se desio upravo ovdje, kada je automobilska bomba usmrtila 125 ljudi ispred bolnice 28. februara 2005. i 30. maja 2005. dvije samoubice su usmrtile 31 osobu, od kojih su mnogi bili policajci, a ranili 108 osoba.

## Reference 
Kategorija:Gradovi u Iraku
Računarska napojna jedinica

**Napojna jedinica** je hardverski dio koji računaru obezbjeđuje napon i struju.

Napojna jedinica obezbjeđuje da svaki dio računara dobije određenu količinu energije koja mu je potrebna, s obzirom na to da sve komponente računara ne troše istu količinu električne energije. Također, jedan od glavnih zadataka napojne jedinice je da pretvori 220 V u 3,3 V, 5 V i 12 V što je u skladu sa naponskim zahtjevima hardvera u računaru. Napojna jedinica ima sopstveno hlađenje.

Glavna karakteristika napojne jedinice je njena snaga. Električna snaga se mjeri u W (vatima) ili matematski rečeno P=U*I (napon pomnožen sa strujom). Najveći potrošači su grafička kartica, hard disk, matična ploča i optički CD/DVD uređaji.

Glavni naponski konektori su:

*Glavni 20+4 pinski konektor, za napajanje matične ploče
*4+4 pinski konektor, u zavisnosti od zahtjeva CPU-a u ATX ili EPS sistemima
*6-pinski konektor (za jače PCI Express ili AGP grafičke kartice)
*4-pinski hard disk, DVD, CD konektori
*Floppy naponski konektor
*SATA naponski konektori (novije napojne jedinice)

Kvalitetno napajanje je u novije vrijeme neophodno, jer je upravo taj dio često povezan sa otkazivanjem većine računarskih dijelova, a najčešći uzroci za otkazivanje napojne jedince su: prašina (koja onemogući daljnje okratanje hladnjaka gdje dolazi do pregrijavanja), uticaj više sile (grom), nepravilno rukovanje korisnika itd.

Treba znati da mnogi proizvođači navode netačnu snagu svojih napojnih jedinica, puno veću nego što ona zaista jeste. Oni tu snagu dobiju mjerenjima u nerealnim uslovima i za veoma kratke intervale vremena. Tako veoma često napojne jedinice koje imaju deklarisanu snagu npr. 400W teško da mogu kontinuirano isporučiti i 200W. Kod kupovine je najbolje najprije provjeriti ko je proizvođač napajanja jer veći proizvođači su obično pouzdaniji i pravilno obilježavaju snagu svojih napajanja.

Kategorija:Kućište
Peta generacija računara

**Peta generacija računara** je još uvijek u razvoju. Bazirat će se na masivnom paralelnom procesiranju i vještačkoj inteligenciji, gdje će računar biti u sposobnosti odlučiti šta je najbolje u tom momentu, sam raditi neke stvari. U principu zadatak naučnika je da u budućem vremenu podare računaru mogućnost "razmišljanja". U to možemo ubrojati robote. Neki roboti su sposobni sami odlučiti neke stvari (ali ipak ograničeno).
## Vanjski linkovi 
* https://web.archive.org/web/20090217105259/http://www.icot.or.jp/ARCHIVE/Museum/ICOT/FGCS-E.html
* http://arxiv.org/abs/0904.3036
* http://csdl2.computer.org/comp/mags/ex/2008/02/mex2008020002.pdf
* http://www.useit.com/papers/tripreports/fifthgeneration.html 
* http://www.atarimagazines.com/creative/v10n8/103_The_fifth_generation_Jap.php
* http://www.icot.or.jp/
* https://web.archive.org/web/20110722121453/http://www.jipdec.or.jp/archives/icot/ARCHIVE/HomePage-E.html
* http://www.informatik.uni-trier.de/~ley/db/conf/fgcs/ 

Kategorija:Računari
Kategorija:U začetku, Računarstvo
Ural (planina)

mini|desno|250px|Pogled na planinu Ural
**Ural** je planina visoka 1.895 metara i duga 2.100 kilometara, koja se prostire u pravcu sjever-jug u središtu zapadne Rusije od Sjevernog ledenog mora do granice s Kazahstanom. Zajedno sa rijekom Ural, planina Ural dijeli evroazijsku kontinentalnu masu na dva nejednaka dijela, t.j. kontinenta: Aziju (43,8 mil. km2) i Evropu (10,4 mil. km2).

Najviši vrh Urala je Narodnaja (1895 m).

## Reference 
Kategorija:Planine u Rusiji
Paul Vidal de La Blache

**Paul Vidal de La Blache** (1845–1918) francuski je geograf. Univerzitetski profesor i član Akademije političkih nauka u Parizu. Glavna djela: ''Etats et Nations de L'Europe autour de la France* (1889), *La Rivière Vincent Pinzon* (1902), *Tableau de la Géographie de la France* (1903), *La France de L'Est* (1917), *Le Bassin de la Sarre* (u saradnji s Lucien Gallois, 1919), *Principes de Géographie humaine* (1922). Od 1891 izdavao je stručni časopis "Annales de Géographie"; bio je urednik djela *Géographie universelle'', koje je izašlo u 15 tomova. Imao je dubok uticaj na razvoj moderne geografije.

## Reference 
Kategorija:Rođeni 1845.
Kategorija:Umrli 1918.
Kategorija:Francuski geografi
Ishak-beg

**Ishak-beg** je bio drugi krajišnik Bosanskog Krajišta. Postavljen je na taj položaj od strane Porte u vrijeme kad se je Osmanska Bosna sastojala samo od Foče, Čajniča, Pljevlja, i Nevesinja.

Sjedište ove male pokrajine je bilo u kasabi Foči. Tačni datumi početka i završetka njegove vladavine su nepoznati, ali je zabilježeno da je već 1415. godine vodio napade na Hrvatske banove u Dalmaciji i Slavoniji. Već sljedeće godine njegovi novi vojni poduhvati su priključili cijelo područje između Višegrada i Vrela Bosne Osmanskom carstvu. 1419. godine Ishak-beg po carskom naređenju osvaja još više područja, uključujuči i Trebinje. Pola ovog novog područja pripoji Osmanskom carstvu a pola daje Sandalju Hraniću. 1428. godine, pod pritiskom Ishak-begovih napada, Srbija pristane da plaća džizju. Unatrag, Sultan naredi Ishak-begu da ostavi Srbiju na miru i da obrati pažnju na Mađarske zemlje prema zapadu.

Ishak-beg poštuje Sultanovu zapovijed i za nekoliko mjeseci uspije da upire u Mađarsku sve do Temišvara i da zauzme mnogo robova. Smijenjen je sa položaja bega Bosne i premješten u neku drugu pokrajinu carstva. Njegov sin, Isa-beg, je postao Bosanski krajišnik 1454. godine, dok je njegov unuk Gazi Mehmed-beg bio šesti Bosanski sandžak-beg. Zabilježeno je da je Ishak-beg bio oslobođeni rob jednog *Ervenos-bega*.

On je sagradio Ishakbegovu džamiju u Skoplju, gdje je i njegovo groblje.

## Reference 
Kategorija:Krajišnici Bosanskog krajišta
Himmeti-Zade Nesuh-beg

**Himmeti-Zade Nesuh-beg** je bio treći krajišnik Bosanskog Krajišta i nasljednik Ishak-bega. Za njegovo vrijeme u Bosni vladao je mir i nema nikakvih podataka da je vodio ikakav rat ili odbranu. Živio je u Sarajevu, gdje je podigao nekoliko česmi, te jedan mekteb i džamiju sa kamenom munarom 1452. godine. Sve do zadnjih desetljeća 18. vijeka postojao je i njegov vakuf na prostoru koji je kasnije postao dio latinske mahale. Himmeti-Zade Nesuh-beg je umro i bio pokopan u Sarajevu, mada se ne zna tačno koje godine, jer nema nikakvog datuma na nišanu. Zna se da ga je naslijedio Isa-beg Ishaković oko 1454. godine.

## Reference 
## Vanjski linkovi 
* Bosanska srednjovjekovna država i suvremenost: zbornik radova

Kategorija:Krajišnici Bosanskog krajišta
Erazmo Roterdamski

**Erazmo Roterdamski** bio je nizozemski humanist, književnik, filolog i filozof.
Bio jedan od najpoznatijih i najuticajnijih evropskih naučnika kao i čovjek velikog uma koji se uzdigao iz oskudnih početaka da bi postao jedan od najvećih evropskih mislilaca i jedan od vodećih ličnosti tzv. Sjeverne Renesanse. Odredio je načela humanističkog pokreta u Sjevernoj Evropi. Svojim prijevodom Novog Zavjeta sa grčkog jezika doveo je do teološke revolucije, a svojim stavovima o reformaciji učvrstio je svoje još radikalnije stavove.

## Biografija 
Erazmo Roterdarmski (Desiderius Erasmus Roterodamus), ili pravim imenom Geert Geerts, pogrešno je mislio da iz holandskog jezika riječ *geert* dolazi od *begeren*, što znači "željeti" na latinskom jeziku. *Desidero* ima isto značenje, pa je prema humanističkoj modi preveo vlastito ime i na latinski i na grčki -Desiderius. Rođen je 28. oktobra 1465. godine (prema nekim izvorima 1466.) u Rotterdamu. Gotovo je sigurno da je bio vanbračno dijete, a da mu je otac bio svećenik

## Utjecaj 
mini|*Erazmo Roterdamski*

Po svom književno-naučnom radu i životnom stavu Erazmo je najsvjetlija i najznačajnija ličnost humanizma. Majstor latinskog stila, on njeguje sve književne oblike, od poezije do naučnih traktata. Njegova izdanja Aristotela, Novog zavjeta, Jeronima, Augustina, Ambrozija itd. osnovna su djela evropske filologije i tekstovne kritike. Njegov spis "*De ratione studii*" ("O načinu učenja") prvi je sistematski program humanističkog školskog obrazovanja, dok iz niza njegovih dijatriba i pisama izbija lik čovjeka obilježenog optimizmom, širinom i kritičnošću naučnih pogleda, nepomirljivošću prema licemjerju i falsifikatima svetinja, ali i samilošću prema ljudskim nevoljama te tolerancijom prema slabostima. Izbavio je teologiju iz pedanterija obrazovnog sistema tog vremena, izlažući zloupotrebe Katoličke crkve. Više nego bilo ko drugi sam je unaprijedio preporod učenja.

## Također pogledajte 
* Filozofija
* Novovjekovna filozofija

## Reference 
## Vanjski linkovi 
* Tekstovi na latinskom, The Latin Library: Moriae Encomium, Scripta Selecta, Colloquia, de Laude Matrimonii, Querela Pacis, Institutio Pricipis Christiani.
* Colloquia familiaria, izbor s engleskim prijevodom i komentarom (The Stoa Project).
* Praise of Folly originalni tekst na latinskom jeziku
* Bratislav Lučin, "Erasmus and the Croats in the Fifteenth and Sixteenth Centuries", u: Erasmus of Rotterdam Society Yearbook Twenty-Four (2004), Erasmus of Rotterdam Society, s. 89–114.

Kategorija:Nizozemski filozofi
Kategorija:Biografije, Rotterdam
Kategorija:Rođeni 1466.
Kategorija:Umrli 1536.
Procesorsko ležište

[mini|desno|200p|[AMD-ov socket 939]]

**Socket** za centralni procesor je karika između procesora i matične ploče pomoću kojeg ova dva dijela komuniciraju. Skoro svi današnji socketi i proceosri su izgrađeni na PGA arhitekturi. Danas se socketi najčešće dijele na AMD i Intel sockete, iako to nije uvijek bilo tako (npr. Socket 5 je mogao primiti i Pentium i AMD K5 procesor).

*Socket 1 - 80486
*Socket 2 - 80486
*Socket 3 - 80486
*Socket 4 - Rani Pentiumi (60-66 MHz)
*Socket 5 - Intel Pentium, AMD K5, IDT Winchip C6, Winchip 2
*Socket 463 - NexGen Nx586
*Socket 6 - Intel 80486
*Socket 7 - Pentium
*Super Socket 7 - AMD K6-2, K6-III, Rise mP6
*Socket 8 - Pentium Pro
*Socket 370 - Celeron, Pentium III, Cyrix III
*Socket 423 - Pentium 4 (Williamette)
*Socket 462 (ili Socket A) - Kasniji Athloni, Duroni, Athlon XP-i te Semproni
*Socket 478 - Intel Celeron, Pentium 40 (Williamette, Northwood and Prescott, 1 MB L2 Cache), Pentium 4 Extreme Edition(P4EE)
*Socket 479 - Intel Pentium M and Intel Celeron M
*Socket 486 - 80486
*Socket 563 - Mobile Athlon XP-M
*Socket 603 - Xeon
*Socket 604 - Xeon
*Socket 754 - AMD Athlon 64, Semproni and Turion 64
*Socket 775 - (poznat kao LGA 775 ili Socket T) - Intel Pentium 4 (Prescott), Intel Celeron D, Intel Pentium Extreme Edition (Pentium EE) i Intel Pentium D,
*Socket 939 - AMD Athlon 64 (Dual Channel edition), Athlon 64 FX, Athlon 64 X2 (Dual Core)
*Socket 940 - AMD Athlon 64 FX, Opteron
*Socket M2 - Athlon 64 X2 , Sempron 64
*PAC418 - Itanium
*PAC611 - Itanium 2

Kategorija:Matična ploča
Kategorija:Procesori
Peripheral Component Interconnect

mini|desno|200p|PCI utori
**Peripheral Component Interconnect** (PCI) je sabirnica preko koje se odvija komunikacija komponenti (modem, zvučna kartica, grafička kartica itd.) sa procesorom. Razvio ju je Intel. PCI je 64-bitna (66MHz) sabirnica, no veći udio uzimaju 32bitne (33MHz) PCI sabirnice. PCI Express je evolucija PCI standarda.

|}
## Reference 
## Vanjski linkovi 
Kategorija:Sabirnica
Kategorija:Matična ploča
Accelerated Graphics Port

mini|desno|200p|AGP se nalazi na matičnoj ploči
**Accelerated Graphics Port** (AGP) je ubrzana sabirnica namijenjena isključivo za grafičke kartice (pošto one inače zahtijevaju veću propusnost podataka) koja se nalazi matičnoj ploči. Napravio ju je Intel zbog sve većih zahtjeva 3D računarskih igara i ostalih zahtjevnih aplikacija, omogućava direktnu komunikaciju između karte i memorije. Od postanka bilo je više revizija AGP standarda:

* AGP 1x (264 Mb/s)
* AGP 2x (528 Mb/s)
* AGP 4x (1 Gb/s)
* AGP 8x (2 Gb/s)

PCI Express je trenutno standard za novije grafičke kartice.

## Reference 
## Vanjski linkovi 
* Informacije o AGP-u
* Prikaz AGP nožica
* AGP utori 
* AGP kompatibilnost (sa slikama)

Kategorija:Sabirnica
Kategorija:Matična ploča
PCI Express

mini|desno|200p|PCI Express x1mini|desno|200p|PCI Express x16
**PCI Express** (PCI-E) je najnoviji standard komunikacije između komponenti, predstavljen 2002. od strane Intel-a. Osmišljen za grafičke kartice (PCI-E x16 standard) te za ostale računarske dijelove (PCI-E x1 standard), karakteriše ga veća brzina i propusnost od prijašnjih standarda (ISA, PCI, AGP). Omogućava direktnu "čip-na-čip" komunikaciju. PCI-E je serijska sabirnica, te ima propusnost od 2,5 Gb/s u oba smjera.

Postoji nekoliko PCI-E standarda: x1, x2, x4, x8, x16 i x32. Trenutno ne nudi praktična poboljšanja, no to se i očekivalo jer još nema komponenti koje bi iskoristile velike mogućnosti ove sabirnice, što će se u budućnosti sigurno desiti. Već danas se masovno proizvode grafičke kartice za PCI-E sabirnicu koje nude veću propusnost i praktično poboljšanje mogućnosti grafičke kartice i samim time računara.

lijevo|200p|PCI Express

**Osobine - PCI Express**

**PCI-E tip****teoretska propusnost**
x1250 MB/s
x2500 MB/s
x41000 MB/s
x82000 MB/s
x164000 MB/s
x328000 MB/s

## Također pogledajte 
* Peripheral Component Interconnect

Kategorija:Sabirnica
Datoteka

**Datoteka** () jeste strukturirani sastav podataka koji su sadržajno usko povezani i koji se nalaze na internom (npr. hard disku) ili eksternom (npr. DVD) mediju za memorisanje. Podaci memorisani u datotekama opstaju i nakon prestanka rada određenog programa kojem pripadaju i nazivaju se persistentni podaci (, što znači održano, postojano).

## Sistem datoteka ()
Datoteke se u skoro svim operativnim sistemima održavaju putem filesystem-a. Sistemi datoteka regulišu pristup harddisku, memoriji, mreži i specijalnim datotekama.
Kod većine operativnih sistema, sadržaj jedne datoteke je obično jednodimenzionalni red bajta (), dakle cijelih brojeva između 0 i 255. Tek korisnik datoteke ili sam operativni sistem intepretiraju ove brojčane redove kao tekst, program ili sliku.

Sistem datoteka uređuje pored direktorija sa datotekama i gore opisanim sadržajem datoteka i atribute datoteka. Atributima pripadaju tip datoteke, veličina datoteke (broj bajta u datoteci), regulisanje prava za pisanje i čitanje datoteke, datum nastanka, datum zadnjeg pristupa i datum zadnjih promjena datoteke. U zavisnosti od operativnog sistema mogući su i dodatni atributi.

U datotekama primjenjeni znakovi zavise od sistema datoteka, operativnog sistema i postavljenih jezičkih postavki. Kod UNIX kompatibilnih datoteka u imenu se npr. ne smiju nalaziti znakovi '/' i NUL-znak. Dodatno je dužina imena datoteke ograničena na 255 znakova. Znakovi mogu biti različito kodirani a noviji operativni sistemi podržavaju i unikod.

## Logička i fizička slika datoteka 
Datoteke se mogu posmatrati na dva načina. Logička slika (pogledaj logička datoteka) prikazuje datoteku kao redove informacijskih cjelina. U fizičkoj slici datoteka se sastoji iz reda informacionih blokova iste veličine.

## Vrste datoteka 
Datoteke se mogu koristiti u različite svrhe kao i bajti iz kojih se sastoje. Po sadržaju razlikuju se slijedeće datoteke:
* Programi (datoteke koje mogu izvršiti razne funkcije)
** programi pisani u mašinskim jezicima
** programi pisani i jezicima različitih skripti (npr. rexx)
* Datoteke (sadrže informacije i služe za prikaz/očuvanje istih)
** programski kod (tekst)
** tekstualne datoteke
** muzičke datoteke (npr. WAV, MIDI, MP3)
** grafičke datoteke
** baze podataka
* Direktoriji
* Specijalne datoteke (pseudo-datoteke)
** datoteke za različite hardverske komponente
** Procesne informacije

**Mogućnosti za markiranje tipa datoteke:**
* Markiranje putem operativnog sistema (npr. program ili tekstualna datoteka)
* Markiranje putem imena datoteke (npr. .doc na kraju imena)
* Markiranje unutar datoteke (npr. <?xml version="1.0" na početku)
* Memorisanje u određenim direktorijima

## Prikaz datoteka pomoću simbola 
U grafičkim programima za prikaz strukture direktorija i postojećih datoteka kao što su Finder, Explorer ili Commander datoteke su prikazane kao liste ili simboli u određenom direktoriju.

## Također pogledajte 
* ASCII datoteka
* Formati datoteka
* Logička datoteka
* Hexdump

Kategorija:Računarstvo
Kategorija:Softver
Štampana ploča

mini|desno|200p|Pozadina ravne printane ploče Spectruma
**Printana** ili **štampana ploča** () jeste jedan nosač, koji na sebi može nositi elektronske odnosno električne elemente. Svi elektronski uređaji danas, sadrže neki vid štampane ploče. PCB se obično sastoji od više slojeva izolacionog materijala, najčešće FR4, preko kojeg je naslojen bakar. Najčešće su danas višeslojne štampane ploče sa oko 4 do 8 slojeva, mada i proizvodnja višeslojnih ploča do 24 sloja danas ne predstavlja neki veliki tehnološki izazov.

## Reference 
## Vanjski linkovi 
Kategorija:Hardver
Kategorija:Elektrotehnika
Grenada

**Grenada** je ostrvska država na jugoistoku Karipskog mora: sjeverno od Trinidada i Tobaga i južno od Svetog Vincenta i Grenadina.

## Historija 
Prvi stanovnici Grenade su bili pripadnici karipskih naroda. Nakon Kolumbova otkrića počinje naseljavanje Britanaca te nešto kasnije Francuza koji od domorodaca kupuju otok 1650. Ponovno je prepušten Britancima 1783. i ostaje njihovom kolonijom do 1974. godine kada stiče punu nezavisnost. Tadašnja vlada uvela je socijalističko društveno uređenje i povezala se s istokom, a ostale su karipske države zbog straha da će Grenada postati baza za potporu ljevičarima zatražile pomoć SAD-a. SAD su 1983. godine izvele invaziju na otok, a američke trupe su se povukle tek 1995. godine. Grenada i danas pripada zajednici Commonwealth.

## Vlada 
## Političke podjele 
## Geografija 
Samo ostrvo Grenada je najveće ostrvo; manji Grenadini su: Carriacou, Petit Martinique, Ronde Island, Caille Island, Diamond Island, Large Island, Saline Island, i Frigate Island.

## Privreda 
Raširena je proizvodnja začina: cimeta, klinčića, đumbira i muškatnog oraščića.

Turizam je glavna pokretačka snaga privrede Grenade. Uobičajeni turizam na plažama i vodeni sportovi su najviše fokusirani u jugozapadnom regionu oko St George-a, aerodroma i obalnog pojasa; ekoturizam dobija na značaju.

## Stanovništvo 
Oko 80% stanovništva su potomci afričkih robova koje su doveli Evropljani. Ostatak čini autohtono karipsko stanovništvo. Gotovo cijelo stanovništvo govori engleskim jezikom. Najraširenija vjera je kršćanstvo: polovicu čine katolici, a od protestanata najbrojnici su anglikanci.

## Kultura 
Iako je Francuski utjecaj na kulturu Grenade mnogo manje vidljiv nego na drugim Karipskim ostrvima, ostala su prezimena i imena mjesta, u svakodnevnom jeziku su prisutne francuske riječi i lokalni dijalekt, ili Patois. Jači utjecaj se primijeti u jako začinjenoj  hrani.

Ostrvska kultura je je pod utjecajem Afričkih korijena kod većine Grenadinaca, ali Indijski karipski-Ameroindijski utjecaj vidljiv sa **dhal puri**, **rotis**, indijskim slatkišima, kao i kaasavom i currijem u kuhinji.

## Također pogledajte 
## Reference 
## Vanjski linkovi 
* Službeni sajt Vlade Grenade
* 

*
Kategorija:Države svijeta
Kategorija:Ostrva u Karipskom moru
Kategorija:Ostrvske države
Kategorija:Države i teritorije osnovane 1974.
Departmani u Boliviji

desno|Karta departmana u Boliviji
Bolivija je podijeljena na devet departmana (španski: *departamentos)*. Ti departmani su sljedeći, s imenom glavnog grada u zagradama:

* Beni (Trinidad)
* Chuquisaca (Sucre)
* Cochabamba (Cochabamba)
* La Paz (La Paz)
* Oruro (Oruro)
* Pando (Cobija)
* Potosí (Potosí)
* Santa Cruz (Santa Cruz)
* Tarija (Tarija)

Svaki od ovih departmana podijeljen je na provincije (španski: *provincias*).

Kategorija:Administrativna podjela Bolivije
Kategorija:Bolivijski departmani
Kategorija:Departmani
Scenarist

**Scenarist** je pisac filmskog scenarija, tj. osoba koja radi jednu od slijedeće dvije stvari:

* adaptaciju postojećeg djela (romana, priče, pozorišnog komada i slično) za film, ili
* stvaranje scenarija iz glave; iz ideje

Za oba posla je potrebno znanje filma, tj. scenario mora sadržavati ono što je moguće filmom reći, dakle dijaloge ili monologe likova i opcionalni govor naratora. 

Često u scenarističkim krugovima, a i kod kritike i teoretičara filma, postoje suprotna mišljenja oko upotrebe naracije (engleski "Voiceover"). To je iz razloga što neki smatraju da naracija ruši osnovno pravilo filma, a to je da film "pokazuje" a ne "objašnjava" (glumac treba da *odglumi* svoja osječanja, a ne da nam kaže kako se osjeća). Poznati američki scenarista, oskarovac, Čarli Kaufmen (Charlie Kaufman) u svom scenariju za film Adaptacija, velikim dijelom koristi naraciju i ismijava konzervativna mišljenja nekih svojih kolega. Kaufmen je u potpisu autora scenarija, pored svog imena, dopisao i ime svog nepostojećeg brata (Donalda- lika iz filma Adaptacija), pa je Američka filmska akademija učinila presedan u svome postojanju time što je nominovala i Čarlija i Donalda, u kategoriji najboljeg adaptiranog scenarija. 

## Također pogledajte 
*Oscar za najbolji originalni scenarij
*Oscar za najbolji adaptirani scenarij
*Film

Kategorija:Film
Filmski producent

**Producent** je osoba na čelu produkcije filma i uz režisera glavna osoba koja radi na filmu.

Producenti su odgovorni za pokretanje procesa produkcije filma i njeno finansiranje, ali i za unajmljivanje osoblja potrebnog za nju.

Producenti učestvuju i u procesu postprodukcije, koja se sastoji od uređivanja (montaže) filma za njegovu konačnu verziju. Taj se proces, također, sastoji od prikazivanja filma "slučajnoj" publici, koja nakon toga daje komentare prema kojima producenti uvide moguće nedostatke i traže od režisera da ih ispravi, kako ne bi negativno utjecali na kvalitetu konačne verzije filma.

## Također pogledajte 
*Oskar za najbolji film
*Film

## Reference 
Kategorija:Film
Posavina

mini|desno|300px|Karta sliva rijeke Save
**Posavina** je ime za bazen rijeke Save u državama: Slovenija, Hrvatska, Bosna i Hercegovina i Srbija.

## Veći gradovi uz rijeku Savu 
Slovenija:
*Kranj
*Ljubljana, glavni grad Slovenije

Hrvatska:
*Zagreb, glavni grad Hrvatske
*Sisak 
*Slavonski Brod
*Županja

Bosna i Hercegovina:
*Brčko
*Brod
*Derventa
*Doboj
*Gradačac
*Gradiška
*Modriča
*Odžak
*Orašje
*Šamac
*Srebrenik

Srbija:
*Sremska Mitrovica
*Šabac
*Obrenovac
*Beograd, glavni grad Srbije
*Novi Beograd

## Također pogledajte 
* Bosanska Posavina
* Posavski kanton

Kategorija:Geografija Bosne i Hercegovine
Kategorija:Geografija Hrvatske
Kategorija:Geografija Srbije
Kategorija:Geografija Slovenije
Kategorija:Sava
Kategorija:Regije Bosne i Hercegovine
Todorovo

**Todorovo** je naseljeno mjesto u općini Velika Kladuša, Bosna i Hercegovina.

## Historija 
Todorovo se u 16. vijeku zvao Novigrad koji je od 1560. prestao da postoji kao Novigrad, kada dobija ime Todor Grad, i potom Todorovo, kako se i danas zove. Ime je dobio po junaku Todoru koji je pao u borbi protiv Turaka u odbrani Novigada. Prilikom jednog napada vatra je dospjela da barutene koja je odletjela u zrak zajedno sa Todorom i njegovom porodicom.

Oko 70 godina kasnije Osmanlije su osvojili ovaj kraj koji je ostao poprilično pust. Poslije pada pod osmanlijsku vlast ovaj se kraj vrlo brzo naseljava i postaje okosnica u odbrani Osmanlijskog carstva i daljem osvajanju Austro-ugarske teritorije. U pismu jednog sveštenika iz Karlovca koji je upućen 20. novembra 1641. u Beč, spominje se aga Kariman iz Todor Novog pored braće Hrnjice iz Velike Kladuše, zbog stalnih upada na Austrougrasku teritoriju. Zadnji gopodar Todorova bio je Maše Tabak (M. Tabaković) i njegovi bratići.

Od zidina starog grada napravljena je najstarija škola na ovom području, kao i područna škola u Mrceljima. Todorovo je bilo općina prije Velike Kladuše, jer je u Todorovu osnovana društvena zadruga iz koje je izrasla jedna od najvećih firmi na području bivše Jugoslavije, Agrokomerc. Mjesna zajednica Todorovo je sa svojih 33,5&nbsp;km2 treća po površini u općini sa nadprosječnom stopom naseljenosti koja iznosi 164 stanovnika km2.

## Geografija 
Mjesnoj zajednici Todorovo pripadaju mjesta Mrcelji, Vejnac, Tod. Čelinja, Tod. Salapnica, Glubovići i Todorovo.

## Stanovništvo 
## Ekonomija 
U Mrceljima postoje više vodenica: Mali Mlin, Gornji Mlin, Žljeboja, Dvojače, Mlinarska.

## Religija 
Todorovska džamija je napravljena sedamdesetih godina i bila to prva džamija na Balkanu s dva minareta.

## Reference 
## Vanjski linkovi 
* Zvanični sajt općine Velika Kladuša
Clint Eastwood

**Clinton Eastwood Jr.** (rođen 31. maja 1930) američki je glumac, režiser, filmski producent, kompozitor i političar. Eastwood je poznat po svojim ulogama "žestokog momka" u filmovima kao što su *Prljavi Harry* i vesterni. Kao režiser, Eastwood je postao poznat po dramama pesimističnog tona i visoke kvalitete, kao što su *Nepomirljivi*, *Mistična rijeka* i *Djevojka od milion dolara*.

## Filmografija 
### Režija 
* *Čudo sa Hudsona* (2016)
* *Snajperist* (2014)
* *Jersey Boys* (2014)
* *J. Edgar* (2011)
* *Hereafter* (2010)
* *Invictus* (2009)
* *Gran Torino* (2008)
* *Zamjena* (2008)
* *Pisma s Iwo Jime* (2006)
* *Zastave naših očeva* (2006)
* *Djevojka od milion dolara* (2004) 
* *Mistična rijeka* (2003) 
* *Krvna slika* (2002) 
* *Svemirski kauboji* (2000) 
* *Istiniti zločin* (1999) 
* *Ponoć u vrtu Dobra i Zla* (1997) 
* *Apsolutna moć* (1997) 
* *Mostovi okruga Madison* (1995) 
* *Savršeni svijet* (1993)
* *Nepomirljivi* (1992) 
* *Gušter* (1990) 
* *Bijeli lovac, crno srce* (1990) 
* *Bird* (1988) 
* *Vojničina* (1986) 
* *Blijedi jahač* (1985) 
* *Iznenadni udar* (1983) 
* *Vatrena lisica* (1982) 
* *Barski pjevač* (1982) 
* *Bronco Billy* (1980) 
* *Zasjeda* (1977) 
* *Odmetnik Josey Wales* (1976) 
* *Dozvola za ubistvo* (1975) 
* *Breezy* (1973) 
* *Nepoznati zaštitnik* (1973) 
* *Jeza u noći* (1971)

## Nagrade (bez nominacija) 
: Oscar za najbolju režiju:
:: *Nepomirljivi* - 1992.
:: *Djevojka od milion dolara* - 2004.

:Nagrada američke udruge režisera:
::*Djevojka od milion dolara* - 2004.
::*Nepomirljivi* - 1992.

:Francuska filmska akademija:
::*Mistična rijeka* - 2003.

:Zlatni globus:
::*Pisma s Iwo Jime* - 2007. za najbolji strani film
::*Djevojka od milion dolara* - 2005. za najbolju režiju
::*Nepomirljivi* - 1992. za najbolju režiju
::*Bird* - 1988. za najbolju režiju

## Također pogledajte 
* Oskar za najboljeg režisera
* Film
* Popis režisera

## Vanjski linkovi 
* ClintEastwood.net
* 
* 
* 
* 
* 
* 
* 
* 
* 
* Clint Eastwood collected news and commentary at the *Los Angeles Times*
* Religijska uvjerenja Clinta Eastwooda 
* Senses of Cinema: Great Directors Critical Database
* Klasični filmovi (1939-1969): Clint Eastwood

Kategorija:Rođeni 1930.
Kategorija:Biografije, San Francisco
Kategorija:Američki režiseri
Kategorija:Američki glumci
Kategorija:Američki političari
Kategorija:Amerikanci porijeklom iz Nizozemske
Kategorija:Amerikanci porijeklom iz Engleske
Kategorija:Amerikanci porijeklom iz Irske
Kategorija:Amerikanci porijeklom iz Škotske
Kategorija:Živi ljudi
Kategorija:Dobitnici Nagrade "Henrietta"